cyanic-selkie/wikianc huggingface dataset:
Channel Islands nasjonalpark
Channel Islands ble utpekt som et US National Monument den 26. april 1938 og den ble et National Biosphere Reserve i 1976. Parken ble omorganisert til nasjonalpark den 5. mars 1980.
Mer enn 2 000 arter av planter og dyr har blitt funnet i parken så langt. Tre av pattedyrene er endemisk til øyene. 145 av disse artene er helt unike for øyene og er ikke blitt funnet noe annet sted på kloden. Det marine livet i havet rundt øyene varierer fra bittesmå mikroskopiske plankton til den utrydningstruede blåhvalen som er ett av de største dyrene som har levd på jorden siden dinosaurene. Arkeologiske og kulturelle ressurser i parken strekker seg over en periode på mer enn 10 000 år.
Digitalt bilde
Et digitalt bilde er et bilde som er framstilt fra et sett datamaskinlesbare tallverdier, det vil si som en digital bildefil. Digitale bilder kan både være bilder som er framstilt ved hjelp av dataelektronikk, for eksempel datagrafikk og digitalt fotografi, eller digitale og analoge bilder som blir vist ved slik teknologi, for eksempel på en skjerm eller papirutskrift.
Et digitalt bilde er bygd opp av rader og kolonner - et raster - av bildeelementer (piksler), der hvert element er tildelt verdier for farge og lysstyrke. En grunnleggende forskjellig from for digitale bilder er vektoriserte bilder. I vektorgrafikk er bildet bygd opp av punkter, linjer, kurver og polygoner som er uttrykt ved matematiske formler.
Matt Dillon
Matthew Raymond Dillon (født 18. februar 1964 i New Rochelle i New York) er en amerikansk skuespiller. Han ble Oscar-nominert for sin rolle som «Sgt. Jack Ryan» i Crash. Dillon er best kjent for å ha portrettert «Dally Winston» i Francis Ford Coppola-filmen The Outsiders fra 1983.
Digitalt bilde
Data som danner grunnlaget for et digitalt bilde kan framskaffes på en rekke ulike måter. En skanner kan avlese et trykt bilde punkt for punkt; skannere brukes også ved fjernmåling fra satellitter for å avlese egenskaper ved jordoverflata. Radarsignaler danner grunnlaget for framstilling av radarbilder. I et digitalkamera registreres lysrefleksjon fra motivet i et stort antall sensorer som gir data til et digitalt fotografi.
Digitale bilder kan også stamme fra ikke-visuelle data, som matematiske funksjoner og geometriske modeller.
Sjøkorpset i Oslo
Sjøkorpset er en medlemsforening, som arbeider for at barn og unge skal få opplæring i sjømannskap og seiling. Foreningen ble etablert i 1920 i Oslo. Foreningen driver det verneverdige skoleskipet S/Y Mohawk II fra 1904.
Grunnkretser i Fræna kommune
Grunnkretser i Fræna kommune er delområder og grunnkretser som seksjonerer Fræna kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Lavenergihus
Lavenergihus er boliger med et lavere behov for energi til oppvarming enn en standard bolig. I lavenergihus ligger totalt årlig energibehov under 100 kWh/m² (i Oslo), mens et hus bygd etter gjeldende teknisk forskrift trenger 170 kWh/m². Av dette utgjør oppvarming ca. 30 kWh/m² i et lavenergihus, mot 80 kWh/m² for en standardbolig. For å oppnå lavenergistandard brukes 25-30 cm isolasjon i yttervegg (u-verdi 0,20 inkludert kuldebruer), 35-45 cm mot yttertak (u-verdi 0,09) og 25-35 cm i golv på grunn (u-verdi 0,10). Det brukes trelags superisolerte vinduer. Belysning og elektrisk utstyr bør være av lavenergiutførelse. Huset har gjerne store vindusfelt mot sør og minst mulig vinduer mot nord.
Dry Tortugas nasjonalpark
Dry Tortugas nasjonalpark er en nasjonalpark i Florida, USA. Den ble grunnlagt 4. januar 1935 og hadde 64 122 besøkede i 2006. Parken er kun tilgjengelig med sjøfly eller båt. Parkens aktiviteter omfatter snorkling, landturer, dykking, sjøfiske og fugletitting.
Parken er kjent for det rike plante- og dyrelivet i havet, fargerike korallrev og alle legendene om skipsvrak og sunkne skatter. Parkens midtpunktet er Fort Jefferson som er et massivt men uferdig kystfort. Fort Jefferson er den største murstrukturen på den vestlige halvkule og er sammensatt av over 16 millioner murstein.
Den første europeeren som filk øye på området der nasjonakparken er i dag var Ponce de Leon, som besøkte området på sin oppdagelsesreise i 1513. I nasjonakparken fanget Leon 160 havskilpadder og da han kom tilbake til Europa refererte han til øyene som «Tortugas» som betyr skilpadder.
Under den føderale regjeringens nedstengning av nasjonalparker i 1995 ble Dry Tortugas stengt sammen med alle de andre nasjonalparkene i USA. Stengningen av nasjonakparken hadde en svært skadelig effekt på turismen og dermed også delstatens økonomi derfor begynte delstatens innbyggere som bodde i nærheten av parken å samle inn penger for å kunne holde Dry Tortugas åpen.
Scissor Sisters
Scissor Sisters er et amerikansk band som henter mye av stilen sin fra pop, alternativ rock og glam rock. Bandnavnet kommer fra en sex-stilling mellom to kvinner (tribadisme), og til å begynne med var det fulle bandnavnet «Dead Lesbian and the Fibrillating Scissor Sisters». Deres første album, «Scissor Sisters», fikk mest oppmerksomhet i Norge for den Bee Gees-inspirerte coverversjonen av Pink Floyds Comfortably Numb, mens låten Filthy/Gorgeous i 2005 nådde toppen av listene i USA og flere andre land. Singelen  I Don't Feel Like Dancin'  fra deres andre album «Ta-Dah» nådde i 2006 toppen av hitlistene i både USA og flere land i Europa, deriblant Norge.
Juvenil idiopatisk artritt
Juvenil idiopatisk artritt (JIA) er en kronisk revmatisk leddsykdom som oppstår hos barn og ungdom under 16 år. Diagnosen kalles også barneleddgikt. Idiopatisk betyr at man ikke vet årsaken til sykdommen, og juvenil betyr i dette tilfellet at symptomene oppstod før 16 års alder. For å få diagnosen barneleddgikt må man ha hatt betennelse i ett eller flere ledd i minst 6 uker før man har fylt 16 år. Diagnosen hadde tidligere betegnelsen Juvenil revmatoid artritt (JRA).
Pride (In the Name of Love)
«Pride (In the Name of Love)» er en singel av den irske rockegruppen U2.
Dette var den første singelen fra albumet The Unforgettable Fire, og en livefavoritt blant fans.
Chrissie Hynde fra The Pretenders besøkte U2 mens de spilte inn sangen, og er med og synger backingvokal. På albumet er hun referert til som «Mrs Christine Kerr».
Sanger på singelen
Singelversjonen av «Pride» er litt anderledes og lengre enn albumversjonen. Det samme gjelder «4th of July». «11 O'Clock Tick Tock» og «A Celebration» har vært utgitt som egne singler før, i henholdsvis 1980 og 1982, men har aldri vært på noe album. «Touch» var b-siden til førstnevnte.
Congaree nasjonalpark
Congaree nasjonalpark er en nasjonalpark i delstaten Sør-Carolina, USA. Over to tredjedeler av parken ble utpekt til verneområde den 24. oktober 1988 og området fikk status som nasjonalpark den 10. november 2003, Parken er på 88,49 km².
Mens en stor del av parken er blitt anerkjent som et fristed for dyre- og planteliv har Congaree nasjonalpark også flere enkle campingplasser og tilbyr aktiviteter som turgåing, kano, kajakk og fugletitting.
Hurtigløp på skøyter under Vinter-OL 1972 – 1000 meter damer
1 000 meter damer var en øvelse i hurtigløp på skøyter under Vinter-OL 1972 og ble avholdt på Makomanai Open Stadium i Sapporo, Japan den 11. februar 1972.
Pahlen
Pahlen er en kommune i kretsen Ditmarsken i Schleswig-Holstein, Tyskland. Pahlen hører under Eiderens amt, og lå inntil 1. januar 2008 i Tellingstedts amt.
Hurtigløp på skøyter under Vinter-OL 1972 – 1000 meter damer
Rekorder
Dette var gjeldende rekorder verdens og olympisk rekorder før Vinter-OL i 1972:
Pahlen
Politikk
Hans Börner fra CDU er borgermester. Ved kommunevalget 2. mars 2003 ble fordelingen i kommunestyret slik:
Qaamarngup uummataa
Qaamarngup uummataa (dansk: Lysets Hjerte, eng: Heart of Light) er en grønlandsk-dansk dramafilm fra 1998. Den er skrevet og regissert av Jacob Grønlykke.
Hurtigløp på skøyter under Vinter-OL 1972 – 1000 meter damer
Rekorder
Følgende nye verdensrekorder og olympiske rekorder ble satt under konkurransen:
Qaamarngup uummataa
Filmen handler om en grønlandsk familie, og de problemene de sliter med etter at deres eldste sønn får et raserianfall, og dreper flere andre mennesker og seg selv. Hans far (Rasmus) sliter allerede med arbeidsledighet og alkoholmisbruk, og bestemmer seg for å flykte fra bygda. Han tar den jaktturen han har drømt om lenge, og får underveis hjelp av en eremitt til å forstå fortiden.
Exiles
Exiles er det eneste skuespillet til James Joyce, som i hovedsak er husket for sine romaner. Skuespillet bygger på historien «The Dead», som er den siste novellen fra Dubliners, det første store verket til Joyce. Produksjonen av skuespillet ved Abbey Theatre ble avvist av W. B. Yeats. Den første oppsetningen av stykket i London var i 1970, da Harold Pinter iscenesatte det ved Mermaid Theatre.
Skuespillet har vist seg å være det minst medgangsrike av alle Joyces utgitte verker, med tanke på både kritikere og publikum – bare Chamber Music er i nærheten i popularitet. Skuespillet er omtalt av Padraic Column: «...Kritikere mener Exiles ikke er like henrivende som Portrait of the Artist eller like innholdsrik som Ulysses ... De har merket seg at Exiles har formen til et Ibsenstykke, et verk utledet av den store norske dramatikeren».
Videresalg
Videresalg, generelt det fenomen innen næringsvirksomhet at et selskap selger videre varer eller tjenester som er produsert av andre. begrepes brukes også f.eks evd videresalg av idrettsutøvere som er kjøpt fra en klubb og selges videre til neste.
Innen fast- og mobiltelefoni er videresalg betegnelsen på at en videreselger kjøper en viss mengde av de tjenestene en (større) teleoperatør tilbyr, og så videreselger disse tjenestene til sluttkunder. I motsetning til situasjonen ved virtuell operasjon (MVNO), utplassering av utstyr (telelosji) eller trafikkgjesting (roaming), innebærer videresalg at videreselgeren selger tjenester som fullt og helt er produsert av en annen teleoperatør med dennes utstyr. Det er dermed i hovedsak merkevaren, utvalget av tjenester, og prisplanen som utgjør den egenart eller merverdi som videreselgeren tillegger det endelige produktet.
I Norge er både Telenor og NetCom pålagt å tilby grossistproduktet videresalg, og en rekke små mobilaktører videreselger tjenester i en av disse to operatørenes nett. Det er i alt 34 mobiltilbydere i Norge i 2007, og de fleste av disse tilbyr tjenester gjennom videresalg. Videresalg er hjemlet i Ekomloven.
Lambert Simnel
Lambert Simnel (født ca. 1477, død ca. 1534) var som barn pretendent til Englands trone i Henrik VIIs regjeringstid. Han skal ha vært svært lik Edward, jarl av Warwick, som var en ekte tronkrever.
Man vet ingenting sikkert om hans familie eller hans fødselsår. Faren er i forskjellige kilder identifisert som baker, handelsmann eller orgelbygger. Omkring ti år gammel ble han tatt inn som elev hos en prest i Oxford, Roger Simon (eller Richard, eller Symonds), som begynte å legge planer om å sette gutten på tronen. Han trente ham opp, blant annet ved å lære ham hoffmanerer.
Opprinnelig hadde han tenkt å presentere gutten som Richard av Shrewsbury, 1. hertug av York, som var sønn av Edvard IV. Men da han hørte at prinsen var død under fangenskapet i Tower of London endret han planen. Jarlen av Warwick var på samme alder som Simnel, og hadde et sterkt tronkrav fordi han var sønn av George Plantagenet, 1. hertug av Clarence.
Presten spredte et rykte om at Edward hadde flyktet fra Tower, og var i hans omsorg. Han fikk støtte fra noen gjenlevende medlemmer av Huset York, og tok med seg gutten til Irland, hvor yorkistene fortsatt hadde en del støtte. Simnel ble presentert for Gerald FitzGerald, 8. jarl av Kildare. Jarlen var villig til å støtte en invasjon av England. Simnel ble derfor kronet som Edvard VI i Christchurch Cathedral i Dublin den 24. mai 1487. Jarlen samlet så en hær under Thomas Geraldines kommando.
Da Henrik VII fikk høre om dette visste han at den virkelige Edward satt i Tower. 2. februar 1487 ble Edward vist frem offentlig, slik at alle skulle vite at Simnel var en svindler. Han gav også et allment amnesti for alle forbrytelse, inkludert høyforræderi, forutsatt at de som hadde begått forbrytelsene underkastet seg kongen.
Cooper-test
Cooper-testen er en test av individuell fysikk. Den ble etablert av Kenneth H. Cooper for det amerikanske forsvaret i 1968. I sin originale form gikk testen ut på å løpe så langt det var mulig i løpet av tolv minutter, slik at man kunne måle kondisjonen til et menneske. Resultatet var basert på testpersonens oppnådde distanse og alder.
Lambert Simnel
John de la Pole, jarl av Lincoln hadde blitt utnevnt til tronfølger av den avdøde Rikard III av England. Han var bitter fordi Henrik VII hadde erobret kronen, og sluttet seg til konspirasjonen. I Flandern hevdet han at han hadde hjulpet til under Warwicks flukt, og klarte å få med seg Francis Lovell, viscount Lovell. Margaret av Burgund sendte 2000 leiesoldater til Irland for å støtte opprøret. Etter at de hadde kommet til Irland 5. mai 1487 fikk Henrik høre om det, og begynte å samle en hær.
Cooper-test
Eksempler på hvordan resultatene måles, fordelt i aldersgrupper:
Lambert Simnel
Simnels hær, ledet av Lincoln, steg i land på Piel Island i Lancashire den 5. juni 1487, og noen engelskmenn sluttet seg til dem. De fleste lokale adelsmenn holdt seg unna, med unntak av Thomas Broughton. 16. juni møtte de kongens hær i slaget ved Stoke Field, og ble slått. Kildare ble tatt til fange, Lincoln og Broughton falt og Lovell druknet antagelig i Trent under flukten.
Dave Grohl
David Eric Grohl (født 14. januar 1969) er en amerikansk rockemusiker som er kjent som medlem i Nirvana og senere Foo Fighters.
Cooper-test
Karakterer i videregående skole
Karakterkravene varierer fra skole til skole, her er et eksempel fra Skedsmo videregående skole:
Lambert Simnel
Simon unngikk straff fordi han var prest, mens Simnel ble benådet og fikk en stilling som tjener i det kongelige kjøkken. Da han ble eldre fikk han stillingen som kongelig falketrener. Han døde omkring 1534.
Dave Grohl
Grohl spilte i flere relativt ukjente band som Freak Baby, som senere ble til Mission Impossible, som igjen ble til Fast. Etter at Fast ble oppløst ble Dave medlem i Dain Bramage, og da han var 16 år ble han medlem i bandet Scream. Scream begynte fort å turnere både i USA og Europa, men de ble aldri veldig store. På en konsert med Scream i Europa i 1990 var Kurt Cobain og Krist Novoselic fra Nirvana blant publikum. Kurt var ikke helt fornøyd med Chad Channing som spilte trommer i Nirvana, men ble veldig begeistret over spillingen til Dave, så etter konserten fikk de snakket med Dave Grohl, og de spurte om han ville bli med i Nirvana. Dave ble med ettersom Nirvana var et litt større band selv om de enda ikke hadde hatt det store gjennombruddet. Han spilte trommer i grungebandet Nirvana fra 1990 til bandet ble oppløst etter Kurt Cobains død i 1994.
Etter Nirvanas oppløsning startet han gruppen Foo Fighters, som egentlig ikke var ment å bli et kjempestort rockeband. På den første platen spiller til og med Dave alle instrumentene selv. Foo Fighters er i dag et av verdens største band, som gikk videre med den samme punk-influerte rockmusikken. I 2000 var de oppvarmingsband for Red Hot Chili Peppers på flere konserter.
I 2003 startet Grohl på siden et eksperimentelt heavy metal-prosjekt han kalte Probot og ga ut plate med dette prosjektet i februar 2004. På denne platen har han laget alle melodiene og skrevet tekstene selv, og han spiller også flere av instrumentene. Han har på hver melodi fått med seg en kjent metal-vokalist, blant annet Lemmy fra Motorhead.
Grohl har også turnert som trommeslager for Queens of the Stone Age. Han var også trommeslager på deres album Songs for the Deaf. I 2009 startet han supergruppen Them Crooked Vultures sammen med Josh Homme og John Paul Jones.
Tenacious D
Grohl spilte også trommer for bandet Tenacious D som består av Jack Black og Kyle Gass, og han spilte også demonen på videoen Tribute. I filmen Tenacious D in The Pick of Destiny 2006 spiller han også rollen som Satan. I 2010 spilte han for første gang en full konsert med Tenacious D på Blizzcon.
Familieliv
I 1994 giftet Grohl seg med Leigh Youngblood. De ble separert i 1996 og skilt i 1997.
Grohl giftet seg med Jordyn Blum i 2003, og de ble påskeaften 15. april 2006 foreldre for første gang da de fikk ei jente som heter Violet. Hun er oppkalt etter Grohls bestemor. 17. april 2009 fikk han datteren Harper Willow. Hans tredje barn er datteren Ophelia Saint som han fikk 1. august 2014.
Bøker
5. oktober 2021 utgav Grohl boken "The Storyteller: Tales of Life and Music". Boken er også utgitt som lydbok hvor han selv leser.
Intersubjektivitet
Fenomenologi
I fenomenologi brukes begrepet for å beskrive den erfaring av verden hvor den fremtrer som tilgjengelig for andre subjekter enn en selv. Dette innebærer både mening og den fysiske omverdenen vi befinner oss i.
Grunnlaget for intersubjektiviteten kommer fra empati, et begrep som brukes for å betegne det at man, når man erfarer andre mennesker, ikke erfarer objekter, men subjekter; når man ser en annen menneskekropp, erfarer man den umiddelbart som et annet subjekt, og ikke som den rent fysiske kroppen. Dette har sitt grunnlag i konstitusjonen av ens egen kropp som bærer av ens egen subjektivitet. Når man erfarer en annen «der» som, på samme måte som en selv, erfarer verden, åpnes det for en hel rekke andre erfaringer.
En av erfaringene som gjøres er at objektet, en kopp for eksempel, som erfares som intersubjektivt også konstitueres som objektivt; det erfares som tilgjengelig for alle Andre i tillegg til en selv. På samme måte, erfarer man også seg selv fra den Andres posisjon. Denne erfaringen konstituerer dog ikke en selv som objekt: På samme måte som en selv, gjennom empati, umiddelbart erfarer den andre som subjekt, erfarer man også seg selv sett fra den Andre som subjekt gjennom empati. Dette konstituerer en selv som objektivt eksisterende subjekt.
Den syvende Razzie-utdelingen
Den syvende årlige Golden Raspberry Awards-seremonien ble holdt den 29. mars 1987 på Hollywood Roosevelt Hotel for å presentere det dårligste filmindustrien hadde å tilby i filmåret 1986.
For første gang i prisens historie ble det delt førsteplass for prisen «verste film», mellom Howard the Duck og Under the Cherry Moon.
Verste film
Howard the Duck (Universal), produsert av Gloria Katz (delt førsteplass)
Under the Cherry Moon (Warner Bros.), produsert av Bob Cavallo, Joe Ruffalo, og Steve Fargnoli (delt førsteplass)
Verste skuespiller
Prince i Under the Cherry Moon
Verste skuespillerinne
Madonna i Shanghai Surprise
Verste mannlige birolle
Jerome Benton i Under the Cherry Moon
Verste kvinnelige birolle
Dom DeLuise (som tante Kate) i Det spøker på bryllupsreisen
Verste regissør
Prince for Under the Cherry Moon
Verste nykommer
De seks guttene og jentene i andedrakt i Howard the Duck
Verste spesialeffekt
Howard the Duck , spesialeffekter av Industrial Light and Magic
Verste karrierevalg
Gummihaien Bruce fra Haisommer (1975), Haisommer – hevnen (1978) og Haisommer 3 (1983)
Vrancea (fylke)
Vrancea er et fylke (județ) i Romania. Det ligger i regionen Transilvania. Administrasjonssenteret er byen Focșani. Fylket hadde 340 310 innbyggere ved folketellingen i 2011.
Administrativ inndeling
Fylket har to municipiu, tre byer og 59 comună.
Slaget på Blodeheia ved Avaldsnes
Slaget på Blodeheia ved Avaldsnes var et slag mellom Håkon Adalsteinsfostres krigsflokk og Eirikssønnenes flokk av både vikinger og dansker i kjølvannet av Eirik Blodøks' død i England omkring år 954.
Bakgrunn
Etter at Eirik Blodøks ble drept i et slag i Nord-England innledes en periode med krig i Norge. Kong Håkon Adalsteinsfostre, som holdt et stort følge for å verge seg mot sin bror Eirik, bestemte seg for å gjøre krav på Viken i Øst-Norge. Dette området hadde da ligget under dansk overherredømme en tid. Hærtoget til Østlandet utviklet seg raskt til et angrep på Danmark og ble en ren dansk-norsk krig. Kong Harald Blåtann i Danmark hadde etterfulgt sin far Gorm den gamle og mislikte sterkt den norske aggresjonen. Ettersom Eirik Blodøks etterlot seg flere sønner han hadde fått med Gunnhild, Harald Blåtanns søster, hadde den danske kongen flere grunner til å støtte Eirikssønnene i en krig mot Håkon Adalsteinsfostre.
I nord hadde Håkon Adalsteinsfostre forsonet seg med trønderne over spørsmålet om blot. Han fikk da Sigurd Ladejarl til å hjelpe seg til få trønderhøvdingene med seg i forsvaret av landet. Også nordfra kom hålogalendingene slik at en stor hær kunne samles. Ifølge Snorre Sturlason varte krigen trolige et helt år, men det er usikkert. Etter at Eiriksønnene hadde nådd Stad dro de videre til Karmøy for å møte kong Håkons hærmenn.
Slaget
Da de to flåtene møttes ved Karmøy, og de seilte de inn til stranden, gikk i land og utkjempet et slag ved Avaldsnes. Det skyldes ikke bare at man hadde kompliserte regler for tvekamp og andre tvister, men slag til lands hadde fordelen framfor sjøslag at det var lettere å overleve om man ble tvunget til å ta til flukt.
Fylkesvei 2128
Frem til 2019 hadde veien betegnelsen fylkesvei 537 (Hedmark).
Slaget på Blodeheia ved Avaldsnes
Slaget
Guttorm Eiriksson og kong Håkon Adalsteinsfostre støtte sammen med hver sin fylking i en blodig kamp som varte helt til Guttorm Eirikssons merke ble slått i bakken. Guttorm Eiriksson selv ble drept. Synet av at Guttorm Eirikssons merke forsvant i mengden av kjempende menn, fikk de andre brødrene til å flykte. Dermed gikk hæren deres i oppløsning. Håkon Adalsteinsfostres styrker fulgte etter og felte flere menn før Eirikssønnene klarte å komme seg ut i skipene og la fra land. De fikk ikke flykte i fred. Kongens skip fulgte etter helt til Aust-Agder, der den slagne flåten satte kursen mot Jylland.
Snorre Sturlasson lar Guttorm Sindre kvede:
Etterspill
Slaget ved Avaldsnes var så blodig at stedet der slaget fant sted, i lang tid etterpå ble hetende «Blodeheia». Det er også mulig at det var Guttorm Eiriksson som ble hauglagt med et skip i Grønhaug ved Karmsundet. En annen mulighet er at det var Harald Hårfagre. Han døde omkring 931.
Seieren ved Avaldsnes var likevel langtfra total ettersom Eirikssønnene vendte tilbake et år senere. Da møtte nordmennene Eiriksønnene i et nytt slag på Rastarkalv i Møre og Romsdal.
Caçapava do Sul
Caçapava do Sul er en kommune i delstaten Rio Grande do Sul i sørregionen av Brasil.
Hanne Skram
Skram ble utdannet ved Nissens Pikeskole, Alfhild Grimsgaards ballettskole og i Paris, London, New York, m.m. Hun ble solist ved Den Norske Operas Ballett fra åpningen i 1959, premieredanserinne 1968 og hadde en rekke solistoppgaver. Hun ledet i 18 år Hanne Skrams Ballettskole.
Hun var gift med Knut Skram. De fikk to barn.
Grunnkretser i Saltdal kommune
Grunnkretser i Saltdal kommune er delområder og grunnkretser som seksjonerer Saltdal kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Hornhjelm
Hornhjelm er en hjelm med utsmykninger formet som et horn. Slike hjelmer er kjent fra noen av fortidens kulturer, og var et statussymbol eller hadde seremoniell betydning.
Historikk
I Danmark fant man i 1942 to hornhjelmer i Viksø på Nord-Sjælland. De er fra bronsealderen, kanskje så tidlig som 800 f.Kr. Slike hjelmer er også kjent fra kelterne, der noen arkeologiske funn skriver seg fra omkring 100 f.kr. Dette gjelder «Waterloo-hjelmen» (Waterloo Bridge Helmet), en seremoniell keltisk hornhjelm av bronse fra ca. 150–50 f.Kr. Den ble funnet i elva Thames i London i 1868.
Det fins kunstgjenstander fra jernalderen, altså før vikingtiden, som viser avbildninger av slike hjelmer. Dette kjenner man blant annet fra England og på en relieffplate fra Gundestrupkjelen, en keltisk offerkjele i sølv fra 300 f.Kr. – 300 e. Kr. som ble funnet i Nord-Jylland i 1891. Bruken av hornhjelmer kan ha vært utbredt i Europa inn i høymiddelalderen og enda senere. Fra senmiddelalderen kjenner man en rekke forseggjorte hodeplagg, hvorav noen også har horn. Det gjelder blant annet stridshjelmer påsatt dekorative hjelmtegn.
Hornhjelmer som vikinghjelmer i populærkulturen
I populærkulturen blir koniske stridshjelmer med dyrehorn vanligvis forbundet med vikingtiden i Skandinavia. Moderne fremstillinger av vikinger må nok i høy grad ses på som et produkt av romantiske forestillinger fra 1800-tallet. Vikingene gikk høyst sannsynlig mye oftere med luer og andre hodeplagg enn hjelmer. Ofte får man høre at vikinghjelmer med horn er ren fantasi. Noen historikere utelukker imidlertid ikke at enkelte kan ha hatt hornhjelmer, selv om skikken ikke kan dokumenteres med funn eller kilder fra vikingtiden.
En forklaring på forestillingen om vikinghjelmer med horn knyttes til urframførelsen av Richard Wagners opera Nibelungens ring på 1870-tallet. Kostymesjefen til forestillingen, Carl Emil Doepler, skal ha hentet inspirasjon fra andre sceneoppsetninger med historiske motiver og fra germansk og annet kunsthåndverk i museer. I stykket utstyrte han de onde rollefigurene med hornhjelmer mens de gode heltene fikk hjelmer pyntet med vinger av fjær. Bilder fra oppsetningene skal siden ha blitt spredt vidt omkring, og kjeglehjelmer med kuhorn har siden 1800-tallet blitt et kraftfullt symbol for vikinger og vikingtid som er kjent i store deler av verden.
Märta Ekström
Märta Valborg Ekström (født 28. januar 1899 på Värmdö, død 23. januar 1952 i Stockholm) var en svensk skuespiller og sangerinne.
Ekström studerte ved Musikaliska akademien for å bli romansesangerinne, men hun endret retning og innledet studier ved Dramatens elevskola 1921–1923. Etter studiene ble hun engasjert ved ulike privatteatere i Stockholm fram til 1927, Dramaten 1923–1924, Svenska teatern 1924–1925, ved Vasateatern 1925–1926 och ved Komedi- och Konserthusteatern 1926–1927. Deretter var hun engasjert ved Dramaten. Hun debuterte med sang på grammofonplate i 1927 og filmdebuterte i 1925 og medvirket i åtte filmer.
Bland Märta Ekströms teaterroller merker man seg "Emilia" i Othello, "Margareta" i Faust, Acacia i Mors rival, "Ginevra" i  La Vendetta, "Sonja" i Gas, "Alvilde" i Den store barnedåpen, "Germaine" i Herr Lamberthier, samt "fru Markurell" i Markurells i Wadköping.
Hun var gift 1930–1934 med regissøren Alf Sjöberg og 1937–1947 med skuespilleren Frank Sundström. Märta Ekström er begravd på Värmdö kirkegård.
Jack Szostak
Jack William Szostak (født 9. november 1952 i London, England) en polsk-britisk biolog og professor i genetikk ved Harvard Medical School og ved Alexander Rich Distinguished Investigator ved Massachusetts General Hospital som ligger i Boston. Han ble tildelt Nobelprisen i fysiologi eller medisin i 2009 sammen med Elizabeth Blackburn og Carol W. Greider for oppdagelsen av hvordan kromosomene er beskyttet av telomerer.
Szostak har bidratt mye til feltet genetikk. Han er blitt kreditert med byggingen av verdens første gjær med kunstige kromosomer. Det prestasjon hjalp forskerne å kartlegge plassering av gener hos pattedyr og med å utvikle teknikker for hvordan man skal manipulere genene. Hans prestasjoner på dette området er også medvirkende til Human Genome Project.
I dag fokuserer laboratoriet hans på utfordringer med å forstå livets opprinnelse på jorden og de gjør forsøk med byggingen av kunstige celler.
Federaţia Română de Fotbal
Federaţia Română de Fotbal (FRF) er særidrettsforbundet for fotball i Romania med tilholdssted i București. FRF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1909 og ble medlem av FIFA i 1923 og UEFA i 1954.
FRF arrangerer blant annet Liga I Bergenbier (landets øverste divisjon), og Cupa României (det nasjonale cupmesterskapet). Nåværende fotballpresident er Răzvan Burleanu.
Centenário (Rio Grande do Sul)
Centenário er en kommune i delstaten Rio Grande do Sul i sørregionen av Brasil.
Samfundet De Nios Särskilda pris
Samfundet De Nios särskilda pris er en litterær pris som deles ut av Samfunnet De Nio. Prissummen har variert mellom 50,000–100,000 SEK. Prisen deles ikke ut regelmessig.
Den sjette Razzie-utdelingen
Den sjette årlige Golden Raspberry Awards-seremonien fant sted den 23. mars 1986 på Morgan-Wixon Theatre i Santa Monica i California. Utdelingen skulle presentere det dårligste innen film i filmåret 1985. Listen over nominerte er som følger, med «vinnerne» uthevet med fet skrift:
Verste film
Rambo - First Blood II (TriStar), produsert av Buzz Feitshans
Verste skuespiller
Sylvester Stallone i Rambo - First Blood II og Rocky IV
Verste skuespillerinne
Linda Blair i Purk på nattevakt, Kannibaløya og Savage Streets
Hull (elv)
Hull (engelsk River Hull) er en elv som renner gjennom East Riding of Yorkshire i det nordlige England. Den har sitt opphav i Yorkshire Wolds. Båttrafikk er mulig fra slusen ved Struncheon Hill, hvor elven møter Driffieldkanalen. Elven renner inn i Humber i Kingston upon Hull.
Den sjette Razzie-utdelingen
Verste mannlige birolle
Rob Lowe i St. Elmo's Fire
Hull (elv)
Elva går igjennom byens industriområder, og det har blitt bygget flere vippebruer over den. Disse er fremdeles i bruk, selv om elvetrafikken har sunket de siste årene.
Den sjette Razzie-utdelingen
Verste kvinnelige birolle
Brigitte Nielsen-Stallone i Rocky IV
Verste regissør
Sylvester Stallone for Rocky IV
Verste manus
Rambo - First Blood II, manus av Sylvester Stallone og James Cameron, historie av Kevin Jarre, basert på figurer skapt av David Morrell
Verste soundtrack
Rocky IV, musikk komponert av Vince DiCola
Verste «originale» sang
«Peace in Our Life» fra Rambo - First Blood II, musikk av Frank Stallone, Peter Schless og Jerry Goldsmith, skrevet av Frank Stallone
Verste nykommer
Brigitte Nielsen-Stallone i Red Sonja og Rocky IV
Bowler Wildcat
Wildcat er en løpsbil fra britiske Bowler Offroad. Den er en videreutvikling av Bowler Tomcat, og er basert på komponenter fra Land Rover Defender. Wildcat har vært brukt i forskjellige rally raid, hvor det mest kjente er Rally Dakar.
Produksjonsrettighetene til Wildcat ble solgt til QT Services i desember 2007, og de støtter eksisterende Wilcat-eiere, mens Bowler har konsentrert seg om etterfølgeren Nemesis.
Teknisk
Hjulopphenget bruker aksler fra Land Rover Discovery framme og bak. Framakselen er heng opp i radiusarmer og et panhardstag. Bakakselen henger i radiusarmer og en Watts-oppheng.
Opprinnelig kom Wildcat med et utvalg på V8-motorer i enten 4, 4,6 eller 5 liter med forskjellige ytelser, eller en 2,2 eller 2,5 liter turbodiesel.
Et uvanlig tilleggsutstyr var en løfteanordning fast montert under bilen. Denne kunne løfte høyere enn understellet kunne bevege hjulene, og var men å få kjøretøyet opp fra bløtt underlag eller å lette hjulbytte. Anordningen besto av en stor stålplate på en hengslet ramme under kjøretøyet mellom akslene. En hydraulisk sylinder, styrt fra innsiden av kjøretøyet, dyttet denne platen ned. Platen fungerte også som skliplate i fart.
Storbritannias Grand Prix 2003
Storbritannias Grand Prix 2003 var et Formel 1-løp arrangert den 20. juli 2003 på Silverstone Circuit i England. Det var det ellevte løpet i Formel 1-sesongen 2003.
Jozef Sabovčík
Jozef Sabovčík (født 4. desember 1963 i Bratislava) er en tsjekkoslovakisk kunstløper som deltok i de olympiske vinterleker 1984 i Sarajevo.
Sabovčík vant en olympisk bronsemedalje i kunstløp under Vinter-OL 1984 i Sarajevo. Han kom på tredjeplass i konkurransen single for menn, bak Scott Hamilton fra USA og Brian Orser fra Canada.
Olivenfly
Utseende
Et middelsstort (vingespenn 24 – 29 mm), slankt, olivgrønt nattfly. Ulikt andre norske viftefly har den ikke påfallende lange labialpalper. Vingene er olivgrønne, men blekner fort til grått på døde eksemplarer. Forvingen har to smale, nesten rette, gule tverrlinjer, bakvingen en slik linje. Begge vingepar har en smal, kommaformet, gulaktig flekk nær midten, men denne er ofte utydelig, særlig i bakvingen.
Levevis
Gulbåndflyet lever i varmekjær løvskog. Larvene lever på visne blader av eik, sjeldnere bøk, de kan også spise friske blader. Den overvintrer som puppe på bakken spunnet inn mellom de døde bladene. De voksne sommerfuglene flyr om natten i juni – august.
Utbredelse
Arten er utbredt i Europa, unntatt lengst sør og nord, og i det nordlige Asia østover til Japan. I Norge er den funnet spredt i den sørligste landsdelen fra Østfold til Vest-Agder. Den er lokal og sjelden, men har muligens blitt vanligere de siste årene.
Gabriel Byrne
Gabriel Byrne (født 12. mai 1950 i Dublin) er en irsk skuespiller.
Byrne var den eldste av seks søsken i et fromt katolsk hjem. Han er gift og skilt igjen fra den amerikanske skuespillerinnen Ellen Barkin. De fikk to barn sammen, Jack og Romy Byrne.
Før Byrne ble skuespiller i en alder av 29 år prøvde han seg på forskjellige yrker, blant annet arkeolog, lærer og teddybjørnøyefester.
Når han til slutt oppdaget skuespilleryrket var det i første omgang på scenen. Han spilte ved et par teatre i Dublin før han ble med i truppen til National Theatre i London. Derfra beveget han seg over i irsk TV, og i 1981 fikk han sin første filmrolle. Da spilte han Lord Uther i John Boormans klassiske epos om Kong Arthur, Excalibur.
Ikkeangrepspakt
Ikkeangrepspakt er en internasjonal avtale mellom to eller flere stater hvor de er enige i å unngå krig eller væpnet konflikt mellom hverandre, og løse sine tvister via fredfulle forhandlinger. Tidvis kan slike avtaler inkludere en forpliktelse om å unngå væpnet konflikt selv om deltagerne seg imellom er i krig med et tredje land, inkludert allierte av en av deltakerne.
Ikkeangrepspakt var en populær form for internasjonal enighet etter den første verdenskrig i 1920- og 1930-årene, men har i stor grad vært lite benyttet etter den andre verdenskrig. Den mest kjente er Molotov–Ribbentrop-pakten fra 1939 mellom Sovjetunionen og det nasjonalsosialistiske Tyskland som varte til 1941 da sistnevnte angrep Sovjetunionen i Operasjon Barbarossa. Eksempler på slike avtaler i historien er:
I løpet av forhandlingene mellom USA og Nord-Korea i 2003 tilbød Nord-Korea etter hvert å fjerne sine kjernefysiske våpenprogram om begge sider signerte en ikkeangrepspakt (sammen med tallrike andre betingelser). Til dags dato har imidlertid en ikkeangrepspakt mellom de to nasjonene ennå ikke blitt formulert.
Cerrito
Cerrito er en kommune i delstaten Rio Grande do Sul i sørregionen av Brasil.
Churandy Martina
Churandy Martina (født 3. juli 1984 på Curaçao) er en friidrettsutøver som representerer Nederland etter at De nederlandske Antiller ble oppløst i 2010.
Idrettskarriere
Martina var en av tre deltakere som representerte De nederlandske Antiller under OL 2004, han bar fanen under åpningsseremonien.
Martina ble panamerikansk mester på 100 meter 24. juli 2007 i Rio de Janeiro med tiden 10,15. I VM 2007 i Osaka kom han på femteplass på både 100- og 200 meter. Under OL i 2008 i Beijing, ble han diskvalifisert i finalen på 200 meter etter å ha tråkket på streken. Han passerte mållinjen som andremann etter Usain Bolt, som senket Michael Johnson sin verdensrekord fra 19.32 til 19.30.
Den piktiske krønike
Den piktiske krønike er det navn som er blitt gitt av historikerne til en liste med piktiske konger som begynte mange tusen år før historien ble nedtegnet i Pictavia og slutter med at Pictavia har blitt omfavnet eller oppslukt av Skottland. Det opprinnelige (nå tapte) manuskriptet synes å datere til de første årene av regimet til kong Kenneth II av Skottland, som styrte fra år 971 til 995, ettersom han er den siste kongen som blir nevnt, og ettersom skriveren ikke kjenner til lengden av hans regime. Alt, med unntak av kongelista, er blitt bevart kun fra en kilde, Poppelton-manuskriptene som dateres fra 1300-tallet.
Det er faktisk flere versjoner av Den piktiske krønike. Den såkalte «A»-listen er sannsynligvis den eldste, den fyldigste, og synes å ha færre feil enn andre versjoner. Den er i tre deler:
Det er åpenbart at de siste to seksjonene ble opprinnelig skrevet på gælisk eller mellomirsk ettersom noen få gælisk ord ikke har blitt oversatt til latin.
Irish Football Association
IFA arrangerer blant annet IFA Premiership (landets øverste divisjon) og Irish Cup (det nasjonale cupmesterskapet). Nåværende fotballpresident er Jim Shaw.
Liste over komposisjoner av Dmitrij Sjostakovitsj
Dette er en liste over komposisjoner av Dmitrij Sjostakovitsj. Listen er ikke fullstendig.
Symfonier
(St. Petersburg er tidligere Leningrad, byens navn etter Lenins død)
Sanger
Uten opusnummer:
Korverk
Uten opusnummer:
Filmmusikk (ikke komplett)
Sjostakovitsj skrev musikk till 37 filmer, blant annet Bremsen (med den populære suiten fra filmen).
Ronnie Creager
Ronnie Creager (født 14. januar, 1974 i Orange, California) er en amerikansk profesjonell skater fra California.
Ronnie står goofy og skater vanligvis street og har vært med i filmer som What If? (2005) og Menikmati (2000).
Gurkemeie
Gurkemeie (Curcuma longa L.) er en flerårig plante som hører til ingefærfamilien. Den kan bli over to meter høy, har liljeliknende blad og blekgule til rosa blomster i form av et aks. Under jorden er en rotknoll med flere sylindriske siderøtter.
Gurkemeie stammer fra Sydøstasia. Den største produsenten er India, men den blir også dyrket i Kina, Taiwan, Indonesia, Sri Lanka, Australia, Afrika, Peru og Karibia. Krydderplanten ble antakelig tatt med til Europa av venetianeren Marco Polo (1254–1324). I sin bok En beskrivelse av verden omtaler han planten som «en frukt som likner safran».
Krydderet gurkemeie, av og til kalt indisk safran, er plantens tørkede og malte rotknoll. Krydderet inneholder stoffet curkummin, et stoff som lenge har vært ansett for å ha helende effekt mot en rekke sykdommer, og kan brukes til å teste for grunnstoffet bor. Aromaen minner om ingefær, smaken er lett bitter og skarp. Den blir sjelden brukt alene, men er en viktig del av karri, som får den gule fargen sin fra gurkemeien. Også sennep og worchestershiresaus inneholder ofte gurkemeie. Gurkemeie er lysømfintlig og må lagres mørkt.
Gurkemeie kan brukes som en rimeligere fargeerstatning for safran, f.eks. i lussekatter.
I folkemedisinen har gurkemeie hatt utstrakt anvendelse, men grunnet lavt opptak i kroppen er de effektene man ser i laboratorier vanskelige å gjenskape hos mennesker Av denne årsak har alternative behandlere også forsøkt å gi pasienter gurkemeie intravenøst, noe som kan være svært farlig og som også har medført dødsfall.
R.D. Laing
Ronald David Laing (født 7. oktober 1927, død 23. august 1989) var en britisk psykiater. Han arbeidet hovedsakelig med spørsmål om mentale forstyrrelser og spesielt om psykoser, og skrev flere bøker om disse tema. Hans spesielle aspekter, påvirket av eksistensiell filosofi, på årsaker og behandlingsformer i forbindelse med mentale sykdommer, stod i sterk kontrast til tidens etablerte oppfatninger. Laing forbindes med den anti-psykiatriske bevegelsen og den kontemporære kritikken av psykiatrien, selv om han ikke var enig i den karakteristikken.
Laing var god venn av forfatteren Axel Jensen.
Grunnkretser i Jondal kommune
Grunnkretser i Jondal kommune er delområder og grunnkretser som seksjonerer Jondal kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Fylkesvei 5711
Fylkesvei 5711 går mellom Myklebust i Bremanger og Breivik i Kinn kommune.
Frem til 2019 hadde veien betegnelsen fylkesvei 577 (Sogn og Fjordane).
French Island (Victoria)
French Island er en øy i delstaten Victoria i Australia. Den ligger 61 kilometer sørøst for delstatshovedstaden Melbourne og rett nord for Phillip Island. French Island utgjør et kommunefritt område og hadde 89 innbyggere i 2006.
Siden 1997 har rundt 70% av øya vært del av French Island nasjonalpark.
Øya er relativt sett isolert og det finnes ikke innlagt størm, vann eller helsetilbud på øya. Det finnes en mindre butikk/postkontor. Hovednæringsveien på øya er turisme og spesielt økoturisme.
Navnet French Island kommer fra den franske ekspedisjonen som kartla øya i april 1802. De døpte øya Île de Françoise som ble French Island på engelsk.
Foreslått atomkraftverk
I 1967 søkte State Electricity Commission of Victoria (SEC) om å sette av ett 1.6 kvadratkilometer stor tomt på French Island for et fremtidlig atomkraftverk. Kraftverket skulle ha en effekt på 350-500MW og ville bli bygget i løpet av 1970-årene. På grunn av lav pris på brunkull i Victoria og stor motstand mot atomkraftverk bygget SEC nye brunkullkraftverk, slik som Hazelwood kullkraftverk åpnet i 1971, i stedet.
Shadowdale BBS
Shadowdale BBS, lokalisert på Sotra, og senere Bergen i Hordaland, var på midten av 1990-årene en av Norges mest kjente og mest kontroversielle elektroniske oppslagstavler. BBSen var et samlingspunkt for datanerder, rollespillfolk og black metal-fans fra hele landet.
Raid og redaktøransvar
Midt på 90-tallet var det flere BBS-raid i Norge i forbindelse med å slå ned på piratkopiering og straffeforfølge BBSer som spredte manipulerte pornografiske bilder av kongefamilien. Det store flertallet av brukerne var i tenårene.
Dette var pre-internet og forståelsen av BBS og elektronisk kommunikasjon blant media og de styrende var svært mangelfull. Shadowdales profil som anarkistisk samlingsplass oppstod som en reaksjon på disse raidene, der de som ledet BBSen etablerte en uttalt målsetning om å strekke et uklart lovverk så lang som overhodet mulig uten å bryte loven. Bl.a. var redaktøransvaret i forhold til digitale medier en av de temaene Shadowdales aktiviteter ønsket å få diskusjon om. I en hovedfagsoppgave uttaler bl.a. Sysopene følgende:
"Eg synest det forslaget [om redaktøransvar for sysopar] virker veldig lite gjennomtenkt. For vi er distributører, vi er ikkje redaktører. Det er jo et paradoks det der, at hvis Gateavisa trykker en oppfordring til bruk av dop, så de ofte gjør i Gateavisa da – det blir jo solgt gjennom Narvesen – så får Narvesen ingen problemer der. Men redaktøren for Gateavisa kan få problem. Men – hvis eg tar samme artikkel opp der, fra Gateavisa og legger den inn på basen og distributerer videre her, så er det eg som får problemet. Gateavisa får ingen problemer. Så eg tror de folkene – Åse Kleveland og den gjengen der – vet ikke hva de snakker om i det hele tatt."
Informasjon om narkotika, hjemmelagede bomber og satanistiske ritualer ble spredt fra oppslagstavlen. Shadowdale BBS fikk mye omtale i norske riksaviser og TV, blant annet Aftenposten og TV 2. Oppslagene i media førte ved flere anledninger til at mange grupperinger, spesielt innen de kristne miljøene, aksjonerte for å fjerne BBSen og det som ble påstått å være illegalt materiale. Det kom aldri til at noe av innholdet eller forvaltningen av innholdet ble prøvet og de få politianmeldelsene som ble lagt inn for å stoppe BBSens ble henlagt. Henlagte politianmeldelser og utallige medieoppslag fungerte som en katalysator for BBSens popularitet.
Satanisme og okkultisme
Samtidig med basens økende popularitet var satanisme et tema som var svært aktuelt i samfunnsdebatten, spesielt gjennom Grevens (Varg Vikernes) oppfordringer til å brenne kirker. Dette førte til at man på basen etterhvert kunne finne beskrivelser av satanistiske ritualer og annet stoff om okkultisme. Databasen reklamerte selv med at den hadde «størst kompetanse innen okkultisme/satanisme» i Norge. I et eget konferanseområde diskuterte man alt fra selvmord til ofringsritualer og kirkebranner.
Treff
BBSen ble etterhvert flyttet inn til Bergen og det ble avholdt flere såkalte "basetreff". Basetreffene på Shadowdale var populære og det kom tilreisende fra hele landet. Det største av disse fylte opp utestedet Garage og hadde rundt 200 deltagere. Medlemmer av BBSen laget også en rekke materiale knyttet til basen, som flyere, bilder og musikk.
Teknologi og personale
Shadowdale BBS kjørte BBS-systemet ABBS. Sysop var Anders Ulveseth og Cyberpope. Henry Leirvoll fungerte som cosysop, under pseudonymene Lord Azazel og Kulde. Trixter og Merlin var også cosysoper. Cyberpunky fungerte i en periode som mentor, coach og edderkopp.
Mongo (Tsjad)
Mongo er en by i Tsjad med over 20 000 innbyggere. Byen er hovedstad i Guéra-regionen.
Bowler Off Road
Bowler Off Road er en produsent av løpskjøretøyer basert på Land Rover Defender, Discovery og Range Rover. Selskapet holder til i Hazelwood, nær byen Belper i Derbyshire i Storbritannia. Kjøretøyene deres er mye brukt i rally raid, mest kjent er Rally Dakar.
Selskapet ble stiftet av Drew Bowler som opprinnelig hadde utviklet Bowler Tomcat som ble videreutviklet til Wildcat. I desember 2007 ble produksjonsrettighetene til Wildcat solgt til Qt Services, og Bowler konsentrerte seg på deres nye produkt, Nemesis.
Liste over Nederlands monarker
Dette er en liste over monarker av Nederland (nederlandsk: Koningen der Nederlanden) siden etableringen av monarkiet i Nederland i 1815.
Kilder
Famille royale néerlandaise
Hunedoara (fylke)
Hunedoara er et fylke (județ) i Romania. Det ligger i regionen Transilvania. Administrasjonssenteret er byen Deva. Fylket hadde 418 565 innbyggere ved folketellingen i 2011.
Administrativ inndeling
Fylket har syv municipiu, syv byer og 55 comună.
Rodolfo Rivademar
Rodolfo Rivademar (født 19. oktober 1927, død 15. oktober 2013) var en argentinsk seiler som deltok i de olympiske leker 1948 i London.
Rivademar vant en olympisk sølvmedalje i seiling under Sommer-OL 1948 i London. Han var med på den argentinske båten «Djinn» som kom på andreplass i R-klasse, bak den amerikanske båten «Llanoria». Seilingene ble avviklet utenfor Torquay i perioden 3. til 12. august 1948. Mannskapet på «Djinn» besto av Enrique Sieburger, Emilio Homps, Rufino Rodriguezde la Torre, Rodolfo Rivademar og Julio Christian Sieburger
Grutasparken
Grutasparken ligger i Druskininkai kommune i Litauen og har som formål å gjengi hvordan livet artet seg under det totalitære styresettet Litauen var under i perioden 1940 til 1990.